GiliGold/VAD_KnessetCorpus huggingface dataset:
איוב קרא: מרים פרויד ממשרד החקלאות, האם החלטתם להציל את התימנים - חיי המין שלהם נפגעו?
מרים פרויד: לא החלטנו להציל את התימנים, אבל המשרד שלנו מתייחס לנושא הפגיעה האפשרית בצמחים שקיימים בארץ ולא להיבטים הבריאותיים של הגת.
מרים פרויד: כל עוד הגת לא אסור רשמית במדינת ישראל, אין לנו שום כלים לאסור את ייבואו.
מרים פרויד: מדינת ישראל חתומה על כל מיני אמנות והסכמים בין-לאומיים שאוסרים אפליה בין שוק מקומי לייבוא, ועל סמך ההסכמים האלה אינני רואה שום דרך שאנו יכולים לאסור את ייבוא הגת אם הוא לא נאסר לשימוש בארץ.
מרים פרויד: עשינו ניתוח סיכומי די רחב על הגת שמיובא מאתיופיה ומאנגליה, כי הוא נאסף בעולם וכנראה מגיע דרך אנגליה, וקבענו את דרישות הייבוא שלנו כך שהנזקים לצמחיה, לצומח ולחקלאות בארץ יהיו מינימליים.
מרים פרויד: אם הגת מיובא בדרך הרשמית ונכנס לבדיקה ועומד בדרישות, הסיכון בו קטן.
מרים פרויד: אנו פוחדים הרבה יותר מהברחות גת, ותפסנו כבר כמה וכמה כאלה, כי אז הצמח לא נבדק והוא נכנס ויכול להזיק לא רק לגידול הגת בארץ אלא לחקלאות אחרת שקרובה לצמחים של הגת.
מרים פרויד: הנזק מההברחות יכול להיות הרבה יותר גדול מאשר מהייבוא החוקי שלו.
איוב קרא: כמה עולה קילוגרם אחד גת?
מרים פרויד: אין לי מושג.
משה נחום: בקיץ חבילת גת עולה 10-20 שקל היות וזה מצוי, ובחורף מחיר חבילת גת מגיע ל-30-50 שקל.
דובר: המחיר הוא 25-40 שקל.
איוב קרא: כמה זמן מחזיקה חבילה כזו?
משה נחום: אתה יכול להחזיק אותה במקרר שבוע ימים.
איוב קרא: כלומר, זה משהו כמו כמה שקלים מדי יום.
משה נחום: כן, 5-10 שקלים.
מרים פרויד: כדי לשים נושא זה בפרופורציה, אגיד שייבוא הגת מתבצע רק בחודשי החורף כשיש מחסור בארץ.
מרים פרויד: זה לא ייבוא של כמות מסחרית שיפגע ויוסיף על הכמות הנמצאת בארץ.
שמאי גולן: אלה כמויות קטנות.
איוב קרא: גם אם ישלמו לי כסף, לא אוכל זאת.
איוב קרא: הוא רגיל לזה, כי הוא בא מצנעא.
איוב קרא: נשמע את בתיה הרן לגבי עמדת משרד הבריאות, לפני שנשמע את חבר-הכנסת הרב נסים זאב שצריך לומר את עמדת הרבנים.
בתיה הרן: עלי הגת מותרים לשימוש המסורתי, ומשרד הבריאות לא מתנגד לו בצורה הטבעית.
בתיה הרן: גם אנו מתרכזים ב-CATHINE וב-CATHINONE - החומר המזוקק והטהור - ואנו נמליץ להכניסם לרשימת הסמים המסוכנים, כמו שישראל התחייבה באמנה הבין-לאומית לסמים מסוכנים.
בתיה הרן: משרד הבריאות ימשיך לעקוב אחרי מדיניות השימוש בגת בארצות השוק האירופאי המשותף, בארצות-הברית, באוסטרליה ובארצות אחרות, ויגבש החלטות בהתאם אם יהיה צורך.
בתיה הרן: כמו שאמרתי, משרד הבריאות מתנגד לשימוש בחומרים הפעילים בכל דרך שהיא, גם בצורה הסינתטית והמזוקקת, כולל בתוספי תזונה, חליטות וכו'.
בתיה הרן: אנו נפעל להכליל את החומרים CATHINE ו-CATHINONE ברשימת הסמים המסוכנים.
שמאי גולן: אבל, לא את הצמח ולא את העלים.
דוברת: לא בצורה הטבעית.
דוברת: בתיה הרן: רק בצורה הזו.
דוברת: משרד הבריאות לא מתנגד לגידול צמח הגת לשימוש המסורתי, כולל ייבואו בצורה הטבעית בתנאים האמורים.
נסים זאב: במקרה, אני מכיר את העלה כי לעסתי אותו פעם שכן יש לי חברים תימנים שאמרו לנסות.
נסים זאב: תמיד כשנכנסתי איתם לתפילה, הם לא היו מסוגלים אפילו באמצע התפילה לעזוב את העלה הזה.
נסים זאב: זה משהו מדהים.
נסים זאב: הם מתמכרים לעלה הזה.
נסים זאב: אבל, לדעתי, גם מי שלועס מסטיק לא יכול לעזוב את הלעיסה הזאת כי הוא כל הזמן רגיל ללעוס.
נסים זאב: שאלתי במה זה משפיע.
נסים זאב: ראשית, אלה שרוצים להיגמל מעישון סיגריות יכולים להיגמל דרך לעיסת הגת.
נסים זאב: שנית, כדברי ידידנו קודם, לגבי מי שרגיל למאכלים שמנים, זה מונע ושומר על אנשים שייראו יותר רזים אם הם קצת שמנים.
נסים זאב: אינני מבין מה ההבדל בין זה לבין משקאות חריפים, עראק וקוניאק, שנמכרים בריש גלי.
עומר עמירם: אמרת, בדיוק, את הנקודה הנכונה.
עומר עמירם: כך גם סיגריות.
נסים זאב: האם הגת יותר חמור מויסקי, מקוניאק או מעראק?
נסים זאב: העניין של התמכרות לדבר - אפשר להתמכר לכל מאכל.
נסים זאב: דרך-אגב, זה בכלל לא משפיע על התימנים.
נסים זאב: יכול להיות שזה ישפיע על סוג של עדות אחרות, נניח, ואינני מאמין שזה יכול לקרות, אם האשכנזים יקחו את הגת הזה וישתמשו בו.
נסים זאב: זו צריכה להיות הבדיקה של משרד הבריאות.
נסים זאב: מאכלי התימנים שונים מהמאכלים הרגילים שלנו.
נסים זאב: ישבתי כמה פעמים בסעודה תימנית, וכל המאכלים שלהם, החילבה והמאכלים החריפים למיניהם, אינני רגיל בהם וזה קשה לי.
נסים זאב: אני אפילו לא מבין איך הם מסוגלים לאכול אותם.
נסים זאב: הם אומרים: "לנו זו סגולה לאריכות ימים", ואכן הם מאריכים ימים ושנים בין העדות בגלל המאכלים המיוחדים ובגלל אותם עשבים.
נסים זאב: האם אני טועה?
איוב קרא: אולי גם בגלל הגת.
נסים זאב: גם בגלל הגת.
נסים זאב: אינני רואה שום בעיה.
נסים זאב: אם באמת יש מחסור בגלל שאולי איננו מסוגלים לעשות ייצור או שיש איזו שהיא בעיה, אני בעד כן לייבא כמות מוגבלת עם פיקוח של משרד הבריאות.
נסים זאב: במידה ומשרד הבריאות יגיע לאיזו שהיא מסקנה, חס וחלילה, של פגיעה והתמכרות שיכולה להרע עם האנשים ולכלול לזאת ברשימת הסמים האסורים, אינני רואה שזו תהיה בעיה בעתיד שמשרד הבריאות ישנה את עמדתו.
נסים זאב: אבל, נכון להיום, זהו צורך אמיתי לאותן עדות ולאותם אנשים שרגילים לזה, זה עוזר להם ומיטיב עמהם וגם בריא להם.
נסים זאב: לכן, אני בעד בצורה חיובית ביותר.
איוב קרא: איריס מורדוקוביץ ממשרד הרווחה, האם יש לכם עמדה בנושא הזה?
איריס מורדוקוביץ: אני חושבת שהעמדה היא עקיפה.
איריס מורדוקוביץ: אני יכולה להתייחס רק להיבט של קצה הרצף שזה ההיבט של אוכלוסיית המכורים לסמים שנמצאים אצלנו לטיפול.
איריס מורדוקוביץ: מכיון שזה חומר שמשנה מצב-רוח, מכור לסמים שנמצא בטיפול אנו לא מאפשרים לו להשתמש בגת בתהליך הטיפול או אחריו.
איריס מורדוקוביץ: מבחינתנו, זהו מעבר ואופציה לסיכון לחזרה להתמכרות.
איריס מורדוקוביץ: לכן, איננו מאפשרים זאת במסגרות לטיפול במכורים לסמים.
עומר עמירם: אני עומר עמירם, אזרח מן היישוב.
עומר עמירם: ביקשתי להיות כאן, והזמינו אותי לכאן מאחד המשרדים.
עומר עמירם: לדעתי, בזבוז הזמן כאן מוחלט.
עומר עמירם: אתה יודע בדיוק כמוני, שבמקום לנהל את הדיון על סיגריות שהורגות עשרות אלפי אנשים בשנה או על אלכוהול, עוברים לגת.
עומר עמירם: אינני מדבר על סמים.
עומר עמירם: אם הסם הוא בגדר פקודת הסמים - מאה אחוז, אבל הוא לא מוגדר בפקודת הסמים.
עומר עמירם: היום, משרד הבריאות יכול לאשר ל"גת פלוס" לייצר קפסולות ואין שום בעיה.
עומר עמירם: לא מדובר בחצרות, והיום יש עשרות ומאות דונמים בארץ.
עומר עמירם: אם אדוני ירצה לעשות בוועדה כמו בוועדת לבדיקת הזנות, אפשר להסתובב בעשרות הדונמים ולראות אנשים שמגדלים זאת בצורה מסחרית ומוכרים זאת בארץ.
עומר עמירם: אני כבר לא מדבר על השימוש המסחרי שקיים ונוכח בארץ.
עומר עמירם: יש כאן ארבעה משרדים ממשלתיים, ואחד לא מחובר לשני.
איוב קרא: לא באנו להטיף.
איוב קרא: לא באנו לכאן לנגח אנשים.
איוב קרא: תדבר לעניין וסיים את דבריך.
עומר עמירם: משרד החקלאות מאשר ומשרד הבריאות מסייג, ויש גם את המשרד לביטחון פנים.
עומר עמירם: 15 שנה הייתי שם, והגת עושה רק טוב לאנשים.
גליה שחם: אני גליה שחם ממשרד החינוך.
גליה שחם: מה היחס לילדים וצעירים?
גליה שחם: אני יודעת שהמנהג הוא אכן של מבוגרים.
גליה שחם: אנו, במשרד החינוך, לעת עתה לא נתקלנו בבעיה במערכת החינוך.
גליה שחם: אבל, מעניין אותי האם יש איזה שהוא נוהג לגבי צעירים.
איוב קרא: זה עתה הצטרפו אלינו ציון גולן - הזמר, ועובדיה בן-שלום - נשיא האגודה לטיפוח מורשת יהדות תימן.
משה נחום: לפני שאענה לגברת שחם, ברצוני לומר שהבוקר ראיתי את הראיון בערוץ 10 בו התווכחו על סמים.
משה נחום: בקנדה התנדבתי שנים רבות ב-CLARK INSTITUTION שם גמלו ילדים מסמים; הם היו אוכלים אצלי במסעדות או במלון, ונתתי מה שיכולתי לתרום להם כתרומה.
משה נחום: לילדים האלה, שאת מדברת עליהם, מגיל 15-16 ומעלה יש להם הרבה שיעורים, ואם בתי תגיע לגיל 15-16 ותרצה לקחת גת כדי להישאר עירנית וללמוד למבחנים, אקנה לה גת והעיקר שציוניה יהיו טובים.
משה נחום: זה עדיף מאשר לקחת סם שמרדים אותם, והם מתמכרים לסמים זולים.
משה נחום: היום, אומרים שזה לא כמו מריחואנה או חומרים נרקוטיים אחרים.
משה נחום: אלה שטויות.
גליה שחם: אבל, לא מוכרחים או זה או זה, ואפשר גם בלי.
גליה שחם: משה נחום: עדיף זה מאשר זה.
גליה שחם: ביקשתי להזמין את עובדיה בן-שלום וגם את הזמרים והרבנים, ולצערי הרבנים לא הגיעו.
גליה שחם: תקחי מפה חוות דעת.
גליה שחם: עובדיה בן-שלום מארגן ימי תרבות וימי עיון ברחבי הארץ, ואין דבר כזה שלא יהיה "תַּחְ'זִינָה" עם ספרי תורה פתוחים.
שמאי גולן: מי אמר שזה טוב?
שמאי גולן: זה שיש את הדברים האלה זה בסדר, אבל עוד אף אחד לא אמר שזה טוב.
משה נחום: זה מצויין.
שמאי גולן: אתה אומר כך.
משה נחום: אין חכם כבעל נסיון.
משה נחום: האם ניסית את זה?
משה נחום: אני גר בקנדה 38 שנה, ולפעמים הייתי צריך לנסוע לדטרויט או לניו-יורק כדי להביא גת לחבר'ה תימנים שגרים בטורונטו.
משה נחום: למה?
משה נחום: יש להם אירועי מתן-תורה וליל חיבוט ערבה, ואתה ודאי לא מכיר זאת.
שמאי גולן: אני גר פה 55 שנה.
שמאי גולן: אני מכיר זאת היטב.
משה נחום: אתה מכיר זאת מצויין.
משה נחום: אדם שנכנס לבית-הכנסת וצריך להישאר עירני כדי לראות את שערי השמיים נפתחים וכדי שהוא ילמד את התורה בעירנות - מה רע בזה שאני מביא לו גת כדי שהוא ישאר עירני?
דובר: מה זה: רע?
עומר עמירם: הם פשטו את הרגל במריחואנה, אז הולכים עכשיו לגת.
עומר עמירם: משה נחום: המריחואנה גורמת ליותר צרות צרורות במערכת העיכול, בריאות, בנשימה, במוח ובמערכת העצבים.
שמאי גולן: אין ספק בכלל.
שמאי גולן: זה הרבה יותר מזה.
משה נחום: התנדבתי במשך 16 שנה בנושא הזה.
משה נחום: עובדיה בן-שלום היה אצלי במשרד בקונגרס היהודי העולמי בקנדה, ונהניתי לארחו.
משה נחום: אני אומר לך שהתרבות שהוא מעניק לעם ישראל או הפצת התרבות התימנית בעולם כל כך חיובית.
משה נחום: קח את שלומי שבת וזמרים שהם כלל לא תימנים, ותראה שהם "מְחַ'זְּנִים".
משה נחום: זה שהוא צריך להתחיל להופיע בשעות 23:00, 24:00 או 01:00 בלילה הוא מעמס.
משה נחום: מה יכול להעירו ולפתח את קולו כמו הזמר משה גיאת?
משה נחום: עדיין לא זכיתי לראות את משה גיאת "מְחַ'זְּן", וגם הוא לא ראה אותי "מְחַ'זְּן".
משה נחום: אבל, הנה ציון גולן.
משה גיאת: מדי פעם.
משה נחום: אולי מדי פעם אנו עושים זאת, אבל אנו עושים זאת כשאנו זקוקים לזה.
משה נחום: הזיקה שלנו היא לא מתוך סם.
משה נחום: יש כאן מאמר, מחקר רפואי, שאומר שלגת יש שש תכונות נפלאות.
משה נחום: במקום העלים אתה יכול ללעוס מסטיק.
שמאי גולן: אינני מבין במה אתה מנסה לשכנע אותנו.
משה נחום: אני מנסה לשכנע אותה, כי מדובר בתלמידים.
גליה שחם: זה נשמע שתצא מפה המלצה בתי-הספר לתת לתלמידים.
משה נחום: עושים היום את הגת כמסטיק.
משה נחום: הילד לועס מסטיק, נשאר עירני ועובר את המבחנים.
משה נחום: במקום שהוא ילעס, הוא לוקח מסטיק או שתי גלולות.
משה נחום: מה עושה הגת?
משה נחום: - עירנות מוגברת, כושר ריכוז, ביטחון עצמי, ידידותיות ולא יהיו סכינים, שביעות-רצון, והדבר הגדול ביותר, וזה דבר עצום, הוא: זרימת רעיונות למוח מתוך עירנות.
רפ"ק רינה לוי: ברצוני להעיר כאן הערה, כי אני חושבת שהדיון מוסט למקום אחר לגמרי בנושא עידוד שימוש בסמים בכלל.
רפ"ק רינה לוי: דיברנו כאן על הגת ועל השארת צמח הגת במצבו כמו שהוא היום, בלי לעורר כאן את ההשפעות הנוספות שיש לצמח.
רפ"ק רינה לוי: כשאנו מדברים על השפעות, אז גם ל-LSD יש השפעות בדיוק כמו שנאמרו כאן.
רפ"ק רינה לוי: הרבה אמנים טוענים ש-LSD מעורר אצלם את היצירתיות - אז אולי נאשר באותו גל גם את השימוש ב-LSD.
רפ"ק רינה לוי: כך גם אמפטמינים שונים יוצרים אצל אנשים עירנות - אז אולי נאשר אמפטמינים.
רפ"ק רינה לוי: אותו דבר גם לגבי קוקאין.
רפ"ק רינה לוי: אני חושבת שכדאי אולי לא לצאת כאן עם אמירות יתר בשבח הגת, כי את אותם הדברים יש גם בסמים האחרים.
איוב קרא: אתייחס לזה בסיכום.
איוב קרא: עובדיה בן-שלום, הגעתם מאוחר ואנו כמעט לקראת סיכום.
עובדיה בן-שלום: אילו היה עובר חוק רשות שבזי, ובעזרת ה' זה יעבור, בתוך הסעיף התרבותי יש את סעיף הגת.
עובדיה בן-שלום: אני מבקש סליחה, אך לא היה צריך להכניס את הנושא הזה עם סמים, כי אז זה כבר מסוכן.
עובדיה בן-שלום: זה לא בריא בכלל.
עובדיה בן-שלום: מי אמר לכם להכניס סעיף סמים בתוך הגת?
עובדיה בן-שלום: אם זה סם, כבר היה צריך לעצור את טירת-יהודה שם כבר 40-50 שנה מפעל שלם חי מזה וכן לעצור זאת בירושלים, במושבים, בפרדס-חנה ובאבן-יהודה.
עובדיה בן-שלום: קראנו לחברים: משנת חכמים מאבותם קיבלו.
עובדיה בן-שלום: חכמים שרוצים ללמוד "מנורת המאור", "זהר" או פרשת-השבוע, לא יכולים ללמוד בלי שתהיה תעסוקה בלסת.
עובדיה בן-שלום: זה מעורר אותם ללימוד, ואת תראי שכל חתני התנ"ך העולמיים, מהרב אלשייך וגמור בחוֹמְרִי ובנוער, אוכלי גת וכולם תלמידי חכמים ונבונים.
עובדיה בן-שלום: צר לי שאני שומע פה "סמים" שוב ושוב.
עובדיה בן-שלום: אולי איזה מפעל סמים רוצה להרויח סביבנו את הנושא הזה.
עובדיה בן-שלום: זה לא נכון, ואני מוחה על כך.
עובדיה בן-שלום: זה נמשך אלפי שנים, מאז חורבן הבית, ממלכת שבא, ועד דורנו.
עובדיה בן-שלום: חזרתי מקניה, מלונדון ומכל מיני מקומות, וזה התפתח כמפעל יוצא מן הכלל.
עובדיה בן-שלום: אבל, אף פעם לא כתוב: "הימנעו מאכילת סמים".
עובדיה בן-שלום: בשום פנים ואופן, אני לא מסכים לזה.
עובדיה בן-שלום: אז, מה עכשיו רוצים החברים, ברשותו של חבר-הכנסת איוב קרא?
עובדיה בן-שלום: שזה ייכנס גם למפעלים הדרוזיים לאט-לאט.
עובדיה בן-שלום: כך אני חושב.
שמאי גולן: חבר-הכנסת קרא, יש לנו עכשיו רעיון טוב לפרנסה.
עובדיה בן-שלום: זה כבר נכנס אצל הבדואים.
עובדיה בן-שלום: לפני ארבע שנים חבר-הכנסת איוב קרא חנך את הנושא הזה בהר-תבור.
עובדיה בן-שלום: שיבלי - כולם בהר הזה מתעז שבתימן, ועכשיו הם הולכים לגדל את הגת.
עובדיה בן-שלום: פתחנו שם בית-חינה, אוהל מלכותי.
עובדיה בן-שלום: שלשום היו 120 נציגים מנורוגיה ומכל איזורי הארץ: הבדואים הדרוזים וכו'.
שמאי גולן: תזמין אותנו.
עובדיה בן-שלום: אנו חוזרים למורשת אבות.
עובדיה בן-שלום: התקלקלנו במשך הרבה שנים; התמותה התחילה מגילאי 60-70, הדום-לב התחיל מגיל 40 והפשע מתחיל מגילאי 18-20.
עובדיה בן-שלום: מה 'התלבשתם' על אגף תרבותי יוצא מן הכלל?
עובדיה בן-שלום: "משנת חכמים זקניך ויאמרו לך".
עובדיה בן-שלום: תְזמנו ותלכו לכל המקומות האלה ותראו איזו תרבות יפה ונפלאה.
עובדיה בן-שלום: סביב זה יושבים ולומדים.
עובדיה בן-שלום: אני עכשיו מעודד זאת.
עובדיה בן-שלום: הבאתי את זבולון כהן, קבלן בניין רציני ומכובד, שבתו מזכירה ראשית של ראש הממשלה, והוא עוסק בזה.
עובדיה בן-שלום: אביו נפטר עכשיו, ואמרתי לו שיעשה עוד דונם.
עובדיה בן-שלום: חבר-הכנסת איוב קרא, בחרו בך התימנים.
איוב קרא: אני על תקן תימני, וברוך ה', עכשיו, יש עוד שניים חוץ ממני.
איוב קרא: עובדיה בן-שלום: בחרו בך התימנים.
איוב קרא: ראשית, תעביר את חוק רשות שבזי.
איוב קרא: אם נעביר את חוק רשות שבזי, זה יעבור כמו חוק האידיש, חוק הלאדינו וכמו כל הדברים.
איוב קרא: אנו אנשי תרבות שייסדנו את ארץ-ישראל לפני המדינה.
איוב קרא: לפני שישירו הזמרים את השיר על הגת, וזו מתנה והפתעה, וביקשתי שיכניסו את כל הערוצים - זה חשוב גם לתקשורת - נשמע עוד כמה דוברים בקצרה.
דובר: ברצוני להפנות את תשומת לבכם לעיתון "NEWS WEEK", עיתון מכובד מאד בארצות-הברית, הוציא מאמר בינואר 1993.
דובר: חיילי ארצות-הברית היו בסומליה באותה תקופה, והיתה דאגה רבה כי חשבו שהגת הוא סם.
דובר: דוקטור לסטר גרינספון מבית-הספר לרפואה באוניבסיטת הרווארד חקר ומצא שאפקט הגת דומה בדיוק לקפאין וההתייחסות לגת זה כמו שבן-אדם שותה קפה.
דובר: לא אנו אמרנו זאת, אלא דוקטור לרפואה מאוניברסיטת הרווארד.
דובר: זו בדיוק אותה השפעה כמו שאדם שותה קפה בבוקר.
דובר: אין לי בעיה להביא את העיתון הזה.
זבולון כהן: זה כמו קוקה-קולה.
שלמה סמרי: ברצוני להתייחס לשתי נקודות בדפים שחולקו פה.
שלמה סמרי: ראשית, נאמר פה שממשלת ארצות-הברית אסרה את השימוש בגת והכנסתו לארצות-הברית.
שלמה סמרי: זה בכלל לא נכון, משום שאני יודע בודאות ובאופן אישי שכל התימנים וכל העדנים שנמצאים בסטנפורד באנגליה, בלונדון, ובכל העדנים שנמצאים בניו-יורק, במנהטן ובברוקלין, מייבאים זאת.
שלמה סמרי: כמעט כל שבוע מגיע גת אליהם באופן שוטף.
שלמה סמרי: זה שכתוב פה שממשלת ארצות-הברית לא מאשרת זאת זה בכלל לא נכון.
שלמה סמרי: שנית, משרד הבריאות עצמו באיזה שהוא סיכום רפואי כותב פה: "נטען שיוצאי תימן אינם מדגימים השפעות לוואי שליליות בעקבות השימוש בסם".
שלמה סמרי: הוי אומר, כמו שאמר חברי שישב פה, שיכול להיות שלצריכת הגת יש איזו שהיא השפעה כמו קפאין ואולי אם נרד יותר למטה ונאמר על הקטונין - אינני יודע אם מישהו בדק בכלל כמה אחוזים יש בתוך עלה הגת וכמה בכלל צריך לצרוך עלי גת כדי להגיע לאיזו שהיא כמות קטונין שמשפיעה פיזית על מערכת העצבים או על הגוף.
שלמה סמרי: כלומר, כשהאדם לוקח גת, הוא לוקח 'רובד'ה' שזו בערך כמות כזו קטנה, ובמשך שעות הוא יכול ללעוס את אותה כמות.
שלמה סמרי: הוי אומר, למעשה, אין לזה שום השפעה פיזית.
שלמה סמרי: יותר מזה, למיטב ידיעתי, כשישראל ישעיהו עליו השלום היה יושב-ראש הכנסת, נדמה לי שחוקק חוק לשימוש בגת.
איוב קרא: אני רוצה לתת לשני הזמרים לשיר את שיר הג'מעה, ולאחר מכן אסכם את הדיון.
ציון גולן: כמה 'כיף' לשבת.
ציון גולן: אני לא לועס גדול, אבל אני נהנה להיות בחברת זמרים שלועסים, יושבים, מדברים, שרים וצוחקים.
ציון גולן: (שירת שיר הג'מעה על-ידי הזמרים ציון גולן ומשה גיאת.
ציון גולן: ) היו"ר איוב קרא:
ציון גולן: ברצוני לסכם את הדיון בכמה משפטים.
ציון גולן: אחרי שיר כזה, אי-אפשר שלא להתלהב.
ציון גולן: באופן אישי, אני אוהב כל כך את העדה התימנית, ועד שנבחרו חברי-הכנסת גילה גמליאל ומיכי רצון תמיד הייתי נציג התימנים.
ציון גולן: יושב פה מישהו שאני קשור הרבה שנים אליו ולילדיו, עובדיה בן-שלום.
ציון גולן: כיושב-ראש הוועדה, אני רוצה לומר לך שנושא הגת הוא חלק ממורשת יהדות תימן.
ציון גולן: ראיתי את האשכנזים של התימנים היום ומה הם דיברו פה - סליחה שאני אומר זאת - ואני חושב, חד וחלק, שאי-אפשר להכניס את נושא הגת לקבוצת הסמים.
ציון גולן: אי-אפשר לדבר עליהם בקול אחד.
ציון גולן: לא אהבתי את זה, ואני חושב שלא נכון לעשות זאת.
עובדיה בן-שלום: תוסיף לסיכום: תימני"ם - תאמינו יהודי משיח נאמן יבוא מתימן.
איוב קרא: לסיכום: נושא הגת איננו נושא של סמים, כי זה לא משפיע על שום דבר שלילי בחברה.
איוב קרא: זה פר-אקסלנס של האדם והנפש של האדם.
איוב קרא: אין לזה השלכות של גניבות, פריצות או אלימות, אלא להפך.
איוב קרא: לכן, כשאינך פוגע בזולת בשום דבר, למעשה אין שום סיבה בעולם שלא יימשך המצב הנוכחי.
איוב קרא: אדרבא ואדרבא, אני חושב שזה רק שומר על הצביון המיוחד של העדה התימנית - על אופיה,תרבותה והתנהלותה.
איוב קרא: אני מקווה להיות בראש משלחת שתבקר בקרוב בתימן.
איוב קרא: זו משאלת הלב שלי, ותמיד חשבתי על זה.
איוב קרא: במקביל, אני חושב שצריך להמשיך לחקור את הנושא הזה.
איוב קרא: אין עמדה של הגורמים שישבו פה, משרדי הממשלה.
איוב קרא: צריך לתת עמדה ברורה לגבי הנושא הזה.
איוב קרא: מאידך, מדובר במוצר עממי ביותר שעולה אולי כמה שקלים בודדים ביום למי שמשתמש.
איוב קרא: לכן, אם אנו יכולים, ושר החקלאות רוצה לייבא את הדבר הזה, כדי להוזיל זאת עוד יותר, אדרבא ואדרבא.
איוב קרא: כל עוד אין עמדה אחרת, לא צריך לעשות מזה כאילו טראומה או איזה שהוא דבר שהוא פלילי או דבר שלא נכון לעשותו.
איוב קרא: אני חושב שעמדת המשטרה נכונה, שצריך לבדוק את כל הנושא הזה בראיה ממלכתית ובראיה השפעתית.
איוב קרא: אבל, זה לא נושא שצריך להיות בקבוצה שנבדקת כסמים, כי זה לא סם.
איוב קרא: זה יוצר אוירה כל כך טובה בקרב יהדות תימן או אנשים שעלו מתימן, שאסור בשום פנים ואופן לחשוב אפילו ולהעלות על הדעת שהדבר הזה מסוכן או מביא לסכנה למישהו.
איוב קרא: עד כמה וכמה אפשר לייבא גת, כשבסכנה של הויסקי לעומת הגת אין שום פרופורציות?
עומר עמירם: גם סיגריות.
איוב קרא: גם הסיגריות.
איוב קרא: הגת יותר בריא מסיגריות, מויסקי וממוצרי אלכוהול בכלל.
איוב קרא: לכן, דעתי היא חד-משמעית: לגבות את משרד החקלאות ולייבא ולעשות כל דבר לשמר את המורשת ואת הצביון של העדה התימנית.
משה גיאת: חזק וברוך.
משה נחום: קצינת המשטרה, הפלאת אותי מאד כשהשווית את ה-LSD לגת.
משה נחום: עד היום לא נעצר אף תימני על גת.
רפ"ק רינה לוי: לא.
רפ"ק רינה לוי: - - -
איוב קרא: אני נועל הישיבה.
איוב קרא: אני מודה למשתתפים בישיבה.
איוב קרא: איתה היום, אחרי הבעיה הביטחונית, היא המאבק בנגע הסמים שבעצם המקור לרוב הגדול מהפשיעה, האלימות והמחלות.
איוב קרא: חשוב לומר זאת דווקא ביום שבו אנו מציינים את נושא מחלת האיידס שנגרמת כאמור, בין היתר, גם מהדבקות של הזרקת סמים והעברת מזרקים משומשים בין המשתמשים.
איוב קרא: נושא הסמים לא רק נסגר במעגל הסמים, אלא זה מעגל ועוד מעגל חברתי-כלכלי, עומס של הוצאות ומשאבים למדינה ולקופת המדינה.
איוב קרא: בעצם הוכח מעל לכל ספק שהיות ואנחנו נמצאים ביום האיידס היום, שהמזרקים הללו וההזרקות והנרקומנים המכורים, הם גם נתח די גדול בסוגיה כואבת זו.
איוב קרא: אנחנו נדון היום בהברחת סמים מהרשות הפלסטינית לתחום מדינת ישראל.
איוב קרא: הגיע אלי לועדה מידע בהקשר להברחות סמים בכל מיני שיטות ומשונות מהרשות לכיוון מדינת ישראל והיו פרסומים כביכול, שאנחנו דווקא עושים להפך.
איוב קרא: רציתי לבדוק את העובדות עם המשטרה, עם המשטרה הצבאית, מה באמת טמון בכל הפרשה הזו, מה מידת החומרה, איזה התחכמויות יש בסוגיה הזאת.
איוב קרא: אני חושב שהסוגיה של הברחת סמים מהרשות הפלסטינית, אין לי ספק שהיא קיימת, באיזה מידה היא גדולה ובאיזה קונספציה הם עושים את זה, אנחנו נשמע מכם.
איוב קרא: אבל אני לא רוצה לחשוב ולא מאמין שמהצד שלנו, אנחנו מנסים להכריע אותם דרך הפרסומים שהיו בנושא הסמים.
יפעת שטיינברגר: לא משמשת כמקור משמעותי לסמים לעבר מדינת ישראל.
יפעת שטיינברגר: סביר להניח שיש שם סמים והם מגיעים לכאן, אבל אנחנו לא יודעים על זה, זה לא מקור כמו למשל סיני למריחואנה, או דרום-אמריקה לקוקאין, זה לא ברמה כזאת.
יפעת שטיינברגר: יש לנו גם בעיה עם שיתוף-פעולה מול המוסדות של הרשות וזה גם מקשה על הפעילות של משטרת ישראל.
יפעת שטיינברגר: כמובן שישנם סוחרי סמים תושבי הרשות הפלסטינית שעוסקים בהברחות סמים מסוגים שונים לישראל, גם באמצעות עבריינים ישראלים-יהודים, גם באמצעות עבריינים-ערבים ישראליים וגם הם עצמם שנכנסים לתחומי ישראל, בין אם בהעדר דרך חוקית ובין אם בדרך בלתי חוקית.
יפעת שטיינברגר: 2002 משטרת ישראל בסיוע צה"ל וכו' תפסה בערך 5 טון מריחואנה.
יפעת שטיינברגר: לא ברור לנו אם הכל היה מיועד לשוק הישראלי.
יפעת שטיינברגר: יכול להיות שחלק היה מיועד לשוק הפלסטיני עצמו, יכול להיות שחלק היה מיועד למצרים וחלק לישראל.
יפעת שטיינברגר: פרטנית.
יפעת שטיינברגר: סביר להניח שחלק מהסמים האלה יגיעו גם לארץ לשימוש.
יפעת שטיינברגר: לא אלה שנתפסו - אלא אחרים.
יפעת שטיינברגר: למשל השנה, לא היו לנו תפיסות של גידולי מריחואנה במואסי.
יפעת שטיינברגר: היתה תפיסה בתחילת השנה של 1.5 טון מריחואנה בדהניה.
יפעת שטיינברגר: שיתוף-פעולה, היו כנסים משותפים.
יפעת שטיינברגר: זה נגדע לאור המצב.
יפעת שטיינברגר: כיום מה שברור זה שהמגדלים מנסים להסוות את הגידולים שלהם, וכיום כדי להגיע לגידולים האלה, צריך מידע נקודתי שזה בעיה היום להשיג אותו.
יפעת שטיינברגר: באופן עקרוני לגבי עזה, הסמים בהחלט מגיעים לישראל לאזור הגוש ומיועדים בחלקם לשימוש ישראלי.
עוזי עובדיה: עבריינים לבין ערבים פלסטינים.
עוזי עובדיה: ואנחנו יודעים שיש שיתוף-פעולה בין עבריינים ישראליים לעבריינים פלסטינים.
עוזי עובדיה: השיתוף-פעולה הוא שת"פ פורה וטוב, זה מתבטא גם ברכוש, גם בסמים, גם בכל.
עוזי עובדיה: מבחינתנו אנחנו כמו המשטרה, אחד מנושאי ההתעניינות זה נושא הברחות הסמים.
עוזי עובדיה: במחוז ש"י יש לנו מספר מקורות בנושא הזה שאנחנו עוסקים אתם בנושא הסמים.
עוזי עובדיה: השיתוף פעולה עם הרש"פ מה שהיה בעבר הרחוק, לפני חמש-שש שנים, היה שת"פ פורה.
עוזי עובדיה: אני זוכר שישבנו ב-D.C.O ברמאללה, עם האחראי על הסמים ברשות הפלסטינית.
עוזי עובדיה: היום אין שיתוף-פעולה בתחום הזה של הסמים.
עוזי עובדיה: אנחנו יודעים גם על שת"פ עם חיילים שקונים סמים מפלסטיניים.
עוזי עובדיה: אנחנו בשת"פ מלא עם מצ"ח עושים פעילויות בתחום הזה.
איוב קרא: כאילו אנחנו מוכרים.
עוזי עובדיה: מידע בזמן אמת על סוחר סמים מוכר, שמתכוון להגיע לעזרייה באזור מישור אדומים עם כמות גדולה של סמים.
עוזי עובדיה: הוא הגיע והוא נתפס עם 18 ק"ג של מריחואנה שהיו מיועדים לעזרייה.
עוזי עובדיה: אנחנו יודעים שיהודים נכנסים לעזרייה וקונים סמים.
עוזי עובדיה: עשינו מספר פעילויות בנושא הזה.
עוזי עובדיה: לבוא ולהגיד שזה יזום, לא הייתי אומר, אבל זה נמכר גם לפלסטינים.
עוזי עובדיה: בפעילות מג"ב עפ"י מודיעין שלנו באזור שרקייה, שזה אזור מעלה אדומים-עזרייה גובל לכיוון חברון, נתפס סוחר סמים מחברון שברשותו 4 ק"ג של מריחואנה.
עוזי עובדיה: בפעילות יזומה שלנו בתוככי העיר מעלה אדומים, נתפס 1.260 ק"ג של מריחואנה מחולק למנות אצל תושב מעלה-אדומים, שבחקירתו אמר שקנה את זה מבדוקאי שאנחנו מכירים אותו מעזרייה.
עוזי עובדיה: היו לנו עוד שתי תפיסות באזור חברון שזה באל-חדאר נתפס 1 ק"ג של מריחואנה.
עוזי עובדיה: ובקסבה בחברון נתפס עוד 1 ק"ג מריחואנה.
עוזי עובדיה: לבוא ולהצביע שזה היה מיועד ליהודים, לא הייתי עושה את זה כהכללה.
עוזי עובדיה: גם אצל הבדואים מהנגב בסוף 2002, תפסנו 12 ק"ג מריחואנה.
עוזי עובדיה: בדואי מהנגב שהתכוון להעביר אותם לסוחר פלסטיני מאזור חברון, תפסנו את זה באזור שימעה (שזה באזור תחנת העיירות לכיוון כביש דהרייה-חברון) הסמל שהיה על השקית הבהיר שזה ממצרים.
עוזי עובדיה: לשאלתך, אתה ביקשת שנבדוק את הסיפור שהיה עם בלשי משטרת בנימין.
עוזי עובדיה: התבקשנו לתת תשובה בעניין שבלשי משטרת בנימין עצרו צעיר פלסטיני בן 25 חשוד שעסק בסחר סמים.
עוזי עובדיה: בחיפוש בביתו בכפר קטן סמוך לכביש 443, נתגלו 2.5 ק"ג מריחואנה וכן אקדח.
עוזי עובדיה: העצור עצור עד תום ההליכים.
עוזי עובדיה: לגבי האקדח, מ14.10.03- האקדח הזה הועבר למעבדה לבדיקת נשק.
עוזי עובדיה: בגלל העומס שיש במעבדה, אני כרגע לא יכול לתת תשובה, אם זה שימש לפעילות חבלנית או לא.
עוזי עובדיה: ברגע שיהיו תשובות מהמעבדה - נשמח להעביר את התשובות לועדה.
ניר גולן: הפעם הראשונה שזה עלה, זה אגב הועדה והפרסומים שהיו.
ניר גולן: זה לא משהו שמוכר מהעבר.
ניר גולן: בשעות שלאחר הפעילות, לא בזמן שירותם הצבאי, מסוחרי סמים של פלסטינים.
ניר גולן: מדובר כאן בכמויות קטנות, לרוב לשימוש עצמי, לא מדובר כאן בכמויות מסחריות.
ניר גולן: אבל המקרים פה הם באמת מקרים בודדים, הם לא משקפים איזושהי תופעה או מגמה, צריך לומר את זה על השולחן.
ניר גולן: לא מכירים משום שאנחנו גם אוספים מודיעין ביחס לנושא הזה.
ניר גולן: זה תחום שנמצא יותר במגרש של משטרת ישראל.
ניר גולן: במקום שבו יש מעורבות כזו או אחרת של איש צבא, אז אנחנו נכנסים לסוגיה הזו.
ניר גולן: גם מנתונים שיש לנו, אנחנו למדים על כך שברשות יש ללא ספק כמויות לא מעטות של סמים שנכנסות בין היתר מגבול מצרים.
ניר גולן: לאחרונה הגיע מידע ממשטרת ישראל שמדבר על המנהרות, שהם גם משמשות לצורכי הברחת סמים, מעבר לעובדה שזה נתיב העברת אמל"ח.
ניר גולן: שת"פ של עבריינים ישראליים עם עבריינים מהרשות מוכר לנו ממקרים של נשק ואמל"ח ובסופו של דבר גם בסמים.
ניר גולן: זה אף פעם לא או זה - או זה.
ניר גולן: לא ביחס לחיילים ואיזשהו מסחר ממוסד שמתבצע למי משני הכיוונים.
אורי אסטליין: של סמים מהרשות הפלסטינית לתחומי מדינת ישראל.
אורי אסטליין: יש מקרים ספורים שבהם יש גם קשרים אישיים בין עבריינים ישראליים לעבריינים מהצד השני.
אורי אסטליין: התפיסות הגדולות שיפעת הזכירה קודם, זה תפיסות שהיו תפיסות יזומות עפ"י מידע שהגיע.
אורי אסטליין: לצערנו בשלוש השנים האחרונות שיתוף-פעולה זה נותק.
אורי אסטליין: מבחינתנו המשרד האזורי של כח המשימה של האו"ם בסמים נמצא בקהיר, וקשה לומר שמשמה יש לנו שת"פ.
אורי אסטליין: ברור לנו לגמרי שמתוך אזורי סיני ותחומי הרשות הפלסטינית יש זרימה של סמים.
אורי אסטליין: אנחנו מניחים שחלק גדול מהסמים נצרך שמה, וחלק גם מיועד להברחות למדינות אחרות.
אורי אסטליין: אנחנו לא מכירים את זה כתופעה.
איתן גורני: שיתוף-פעולה טוב בין עבריינים, שאותו אנחנו מכירים.